projecte-aina/catalan_government_crawling huggingface dataset:
L'objectiu d'aquesta convocatòria és reforçar la capacitat del sector europeu audiovisual, augmentar la capacitat dels operadors audiovisuals per a desenvolupar obres audiovisuals europees amb un potencial per a circular a través de la Unió Europea i més enllà i facilitar la coproducció europea i internacional, fins i tot amb les cadenes de televisió; i afavorir els intercanvis business to business facilitant l'accés a mercats i a eines empresarials per a operadors audiovisuals per tal d'incrementar la visibilitat dels seus projectes a la Unió Europea i als mercats internacionals.
Els destinataris són entitats europees (empreses privades, organitzacions sense afany de lucre, associacions, fundacions, associacions sense afany de lucre, consells municipals, municipis/ajuntaments, etc.), actius en el sector audiovisual, establerts en algun país participant en el subprograma MEDIA i que siguin propietat, directament o per participació majoritària, de ciutadans d'aquests països.
Les "persones físiques" no poden sol·licitar aquest ajut.
Només seran elegibles aquelles propostes que corresponguin com a mínim a una de les dues accions descrites a continuació:
L'objectiu d'aquesta convocatòria és promoure la circulació transnacional, donar suport al màrqueting transnacional, l'estratègia de marca i la distribució d'obres audiovisuals mitjançant totes les altres plataformes que no siguin sales de cinema i promoure noves formes de distribució per tal que puguin sorgir nous models empresarials.
Els destinataris són entitats privades, organitzacions sense ànim de lucre, associacions, organitzacions benèfiques, fundacions, municipis/ajuntaments, etc., establertes en un dels països que participen en el subprograma MEDIA i que siguin propietat, directament o per participació majoritària, de ciutadans d'aquests països.
L'ajut a la distribució online haurà de donar suport a:
Els sol·licitants amb projectes per a diverses accions hauran de presentar una sol·licitud independent per a cada acció.
L'acció començarà entre l'1 de setembre de 2019 i l'1 de gener de 2020 i tindrà una durada de 12 mesos.
El pressupost total assignat per al cofinançament dels projectes s'estima en 10,11 milions d'euros.
El desglossament indicatiu entre les accions és el següent:
- Acció 1: un import indicatiu de 4 milions d'euros.
- Acció 2: un import indicatiu de 2,06 milions d'euros.
- Acció 3: un import indicatiu de 4,05 milions d'euros.
L'objectiu d'aquesta convocatòria és incrementar la capacitat dels productors europeus de videojocs per tal de desenvolupar els projectes amb alt contingut innovador i una "jugabilitat" de qualitat, que tingui un potencial per a circular a través d'Europa i més enllà i millorar la competitivitat de la indústria dels videojocs en els mercats europeus i internacionals facilitant la retenció de la propietat intel•lectual per part dels desenvolupadors europeus.
Els destinataris són empreses de producció europees independents que puguin demostrar experiència prèvia en el camp dels videojocs i que han estat legalment constituïdes com a mínim 12 mesos abans de la publicació de la convocatòria.
L'empresa sol·licitant haurà de demostrar que ha completat i distribuït comercialment un videojoc previ.
Aquest treball previ s'haurà d'haver distribuït després de l'1 de gener de 2016 fins a la data de la presentació de les obres en aquesta convocatòria.
Es busca el desenvolupament del concepte i projecte per a un videojoc narratiu altament innovador i creatiu dissenyat per a l'explotació comercial per a PCs, consoles, dispositius mòbils, tablets, smartphones i altres tecnologies.
La història s'ha d'explicar o ensenyar a través de tot el joc ( in-game storytelling ) i no només com una introducció o un final del joc.
Hi haurà un ajut financer de fins a un màxim del 50% del total de costos elegibles.
Entre 10.000€ i 150.000€ pel concepte i desenvolupament del projecte d'un videojoc.
Un pre-finançament de fins al 70% de l'import de l'ajut concedit i el 30% restant quan l'Agència Executiva a Brussel·les (EACEA) hagi rebut els informes finals.
La Direcció General de Cooperació Internacional i Desenvolupament (DG DEVCO) de la Comissió Europea ha publicat la convocatòria general per a projectes per al 2018 del programa de l'Instrument Europeu per a la Democràcia i els Drets Humans (EIDHR).
D'aquesta manera, complementa els programes geogràfics, que se centren en la desenvolupament d'institucions públiques en països específics.
L'objectiu del programa EIDHR és promoure la democràcia donant suport a la societat civil en la protecció i promoció dels drets humans i les llibertats fonamentals de tot el món.
La convocatòria finançarà projectes que respectin la enfocament basat en drets humans (EBD).
L'EBD és una metodologia de treball basada en drets humans reconeguts internacionalment i orientada a la promoció i protecció dels drets humans en la pràctica.
L'enfocament basat en els drets implica considerar que els grups destinataris són «titulars de drets» amb drets legals, i que les institucions estatals no són simples proveïdors de serveis, sinó «legítims garants» que tenen l'obligació de garantir el respecte dels drets humans de les persones.
Els requisitis per poder ser beneficiaris dels ajuts de la present convocatòria són:
o organitzacions de la societat civil, incloses les organitzacions no governamentals sense ànim de lucre i fundacions polítiques independents, organitzacions comunitàries, organitzacions de pobles indígenes, organitzacions de persones amb discapacitat i agències, institucions i organitzacions sense ànim de lucre del sector privat i les seves xarxes a escala local, nacional, regional i internacional;
o institucions nacionals de drets humans, defensors del poble;
Les organitzacions amb ànim de lucre també poden ser elegibles en casos excepcionals i degudament justificats.
Aquesta convocatòria dona suport a prioritats específiques de drets humans i està dividida en 3 lots:
Les accions s'han de dur a terme en un país o més d'un país de fora de la Unió Europea.
L'objectiu de l'edició del 2018 és millorar la comprensió dels joves de la UE i promoure el seu compromís en els processos democràtics que configuren el seu futur.
Es reconeixeran els següents treballs:
Aquest premi és una iniciativa implementada per la Comissió Europea a petició del Parlament Europeu, que finança el premi com a projecte pilot.
La campanya de la Representació de la Comissió Europea a Barcelona vol donar a conèixer les experiències de tres joves que participen en el Cos europeu de solidaritat i els projectes en els quals treballen.
La campanya està formada per tres vídeos d'uns deu minuts de durada on la Sarah en Daniel i en Márton expliquen les seves experiències com a voluntaris del Cos europeu de Solidaritat.
Què és el Cos Europeu de Solidaritat?
És una nova iniciativa de la Unió Europea amb l'objectiu de crear oportunitats per a què els joves facin de voluntaris o col·laborin en projectes –en els seus propis països o a l'estranger- que beneficiïn a comunitats i ciutadans de tot Europa.
b) pràctiques i projectes ocupacionals
d) mesures de qualitat i de suport.
Qui pot incorporar-se al Cos Europeu de Solidaritat?
Poden participar joves de 18 a 30 anys residents a qualsevol país de la UE i països associats.
Quin tipus d'organitzacions poden dur a terme projectes del Cos Europeu de Solidaritat?
Els seus projectes han de guardar relació amb la solidaritat.
Des del mes d'octubre les plataformes de suport a la presa de decisions del projecte ANYWHERE coordinat per la UPC són eines operatives en fase de proves a 6 regions pilot climàticament diverses d'arreu d'Europa.
A Catalunya, la versió local (A4Cat) de la plataforma operacional europea (A4EU) ha estat definida conjuntament amb la Direcció General de Protecció Civil i posa l'èmfasi en els riscos d'inundacions, nevades, ventades i d'incendis forestals.
L'eina A4CAT (Anywhere for Catalonia) automatitza, pel que fa a pluges i inundacions, nevades i incendis forestals, la integració de totes les dades de què disposa avui Protecció Civil per separat per facilitar la monitorització dels fenòmens i especialment la interpretació i anàlisi dels elements de risc en curs.
També anticipa l'evolució a curt termini dels fenòmens amb molta precisió (a 2 hores vista).
Aquestes informacions es creuen amb la situació al territori d'elements crítics (escoles, hospitals, zones inundables) permetent una gestió i resposta proactiva i no tant sols reactiva.
El Centre de Recerca Aplicada en Hidrometeorologia (CRAHI) de la Universitat Politècnica de Catalunya (UPC) coordina el projecte europeu ANYWHERE, centrat a desenvolupar una plataforma multirisc de detecció primerenca d'àmbit europeu per anticipar-se als riscos derivats de fenòmens meteorològics i climàtics extrems abans que es produeixin.
També permetrà millorar la gestió de resposta davant situacions d'emergència i ajudar les poblacions exposades a evitar la pèrdua de vides humanes, l'afectació d'infraestructures i els danys econòmics derivats.
El projectes està finançat amb 12 milions d'euros pel programa europeu de recerca i innovació Horizon 2020, iniciat el 2016 i que finalitza el 2019.
En el projecte hi participa un consorci format per 34 organitzacions d'11 països europeus, amb representants del món científic (universitats i centres de recerca), desenvolupadors de tècniques de previsió, autoritats gestores d'emergències a nivell nacional, regional i local (administració), així com empreses del sector (indústria).
Aquests actors conformen l'anomenada "triple hèlix", que persegueix el desenvolupament econòmic basat en el coneixement.
Consistent en una acció d'innovació (innovation action), el projecte no es focalitza només en el desenvolupament científic sinó que assolirà un estadi precomercial.
L'objectiu principal del projecte ANYWHERE, coordinat per la UPC, és permetre que la societat en general i els principals organismes de protecció civil tinguin una resposta més ràpida i efectiva davant del risc de fenòmens meteorològics extrems, per tal de poder afrontar-los millor reduint-ne els impactes socials, ambientals i econòmics que se'n deriven.
Així, la plataforma proporciona sistemes d'alerta primerenca d'última generació per ajudar les poblacions exposades a estar preparades front possibles desastres i serveix d'eina de suport a la presa de decisions dels governs en una situació de crisi.
D'aquesta manera, es pretén cobrir el buit existent entre la tecnologia disponible i els procediments operatius actuals en els centres de coordinació de protecció civil.
El projecte "Es Im-perfect®" de l'entitat Espigoladors va ser una de les deu finalistes en la darrera fase del concurs d'innovació social de la Comissió Europea "RE: THINK LOCAL".
A la primera fase del concurs s'hi van presentar més de set-centes candidatures.
La delegada del Govern davant la Unió Europea, Meritxell Serret, va acompanyar als representants d'aquesta organització sense ànim de lucre a l'entrega de premis que es va celebrar ahir a Brussel·les.
Espigoladors elabora i comercialitza productes alimentaris d'alta qualitat, a partir d'excedents de fruita i verdura lletja i descartada per raons estètiques i treballa amb persones en risc d'exclusió social d'una manera transformadora, participativa, inclusiva i sostenible.
Malgrat no haver guanyat el premi d'enguany, seguiran competint amb els altres finalistes ja que l'any vinent poden optar al premi IMPACT PRIZE que premiarà el projecte finalista que hagi tingut més impacte social.
En aquesta edició, RE: THINK LOCAL, es va demanar als innovadors que adoptessin un enfocament local.
Per a tenir més possibilitats de ser escollits, es requerien innovacions en un lloc determinat que responguessin a les condicions locals específiques, reptes i oportunitats.
Una altra entitat catalana, la Cooperativa Colectic va quedar semifinalista amb el projecte "Makers per la inclusió" que es dedica a dotar de competències i habilitats vinculades a la fabricació digital a ciutadants del barri de Raval de Barcelona.
La Comissió Europea i l'IOC-UNESCO han llançat MSPGlobal, una nova iniciativa conjunta per promoure la planificació territorial marítima transfronterera.
La planificació de les activitats humanes al mar de manera segura i sostenible és un requisit previ per a una bona governança oceànica.
Això requereix un alt nivell de coordinació, no només dins d'un mateix país sinó també a nivell transfronterer.
MSPGlobal és una nova iniciativa de tres anys que convoca experts regionals per:
S'espera que cap el 2030, els resultats de MSPglobal, combinats amb 9 accions més, tripliquin l'àrea de les aigües que es beneficien d'un sistema de planificació territorial marítima efectiu.
La durada de la iniciativa és de 36 mesos (de l'1 de novembre de 2018 al 31 d'octubre de 2021).
El cost total és de 1,75 milions d'euros, dels quals la Comissió Europea, a través del FEMP, aporta 1,4.
El programa pilot de l'European Innovation Council (EIC) donarà suport a 38 projectes innovadors per desenvolupar noves idees cap a tecnologies futures radicalment noves.
En total, els projectes rebran 124 milions d'euros en el marc del futur i les tecnologies emergents (FET Open) de l'EIC, sota el programa de recerca i innovació de la UE Horizon2020.
Si tenen èxit, aquests projectes crearan nous mercats a Europa.
La computació quàntica, l'orbitament de les naus espacials, la lluita contra els virus cerebrals, el diagnòstic precoç i no invasiu de la malaltia d'Alzheimer són només alguns exemples dels reptes als quals estan destinats aquests projectes.
FET Open ofereix ajudes de prop de 3 milions d'euros per promoure la investigació i la innovació interdisciplinària en tecnologies emergents i futures.
Aquestes beques són per a consorcis d'almenys tres entitats.
Els 6 projectes liderats per entitats o empreses catalanes són aquests:
Turisme i patrimoni cultural: confluències".
Organitzada per l'Agència Catalana del Patrimoni Cultural, amb la col·laboració de la Fundació Catalunya La Pedrera, l'Agència Catalana de Turisme i l'assessorament del Màster en Turisme Cultural de la Universitat de Girona, la cita presentava un programa amb experts nacionals i internacionals que debatien i reflexionaven sobre les relacions que vinculen patrimoni cultural i turisme.
La jornada, a la qual van assistir més de 200 professionals i estudiants, s'organitza en el marc de la celebració de les Jornades Europees de Patrimoni, promogudes pel Consell d'Europa, que a Catalunya van tenir lloc els dies 12, 13 i 14 d'octubre.
La trobada, que va tenir lloc a l'Auditori de La Pedrera, se celebra també en el context de la doble commemoració, el 2018, de l'Any Europeu del Patrimoni Cultural i de l'Any del Turisme Cultural.
La cita reuneix experts en patrimoni i turisme cultural de diversos països.
Així, hi havia professionals de França, Rússia, Alemanya, Itàlia, Croàcia, Regne Unit i també de Catalunya.
La conferència inaugural la va pronunciar Greg Richards, coordinador del projecte ATLAS de turisme cultural i professor a la Universitat de Breda (Holanda), que exposa les darreres recerques en turisme cultural per traçar el perfil de les persones que consumeixen cultura al lloc de destinació i hi interactuen.
L'objectiu general de la licitació és proporcionar capacitat addicional al BEI i a la DG AGRI en la preparació d'un conjunt d'anàlisi de mercat específics per a cada país de la UE sobre les necessitats financeres en dos sectors: l'agricultura i l'agroalimentació.
Els 2 sectors s'han d'analitzar per separat sobre la base de dades pertinents i de la necessitat de recopilar-les.
Després d'aquesta anàlisi, s'ha de fer una avaluació global de les característiques comunes per sector a major escala, és a dir, a escala de la UE.
El suport del proveïdor de serveis en el marc de la present licitació té per objectiu assolir els següents resultats:
El JRC participa en el procés de revisió de la legislació sobre emissions en condicions reals de conducció i una de les seves tasques és la d'avaluar la incertesa de la mesura d'emissions en carretera considerant els diferents models de sistemes portàtils de mesura d'emissions disponibles al mercat.
Per aquest motiu, el JRC ha d'adquirir diferents sistemes portàtils de mesura d'emissions de diferents fabricants per avaluar l'estabilitat a curt i llarg termini.
Aquesta licitació es divideix en 5 lots.
L'objectiu de la convocatòria és millorar les condicions generals de producció i comercialització dels productes apícoles, a través del finançament de projectes d'investigació aplicada al sector apícola i els seus productes.
Aquests ajuts són cofinançats amb el Fons Europeu Agrícola de Garantia (FEAGA).
Els projectes s'han de centrar en una de les següents àrees temàtiques:
a) Investigació sobre el despoblament de ruscs
b) Investigació sobre malalties d'abelles
c) Limitar els efectes de la invasió de vespa asiàtica
d) Altres objectius que plantegi el sol·licitant per abordar problemes específics del sector apícola o per millorar els resultats la competitivitat dels productors
Pressupost: 300.000 € | Data límit: 15 dies hàbils des de l'endemà de la publicació d'aquesta resolució al BOE número 260 de 27 d'octubre de 2018
Aquesta convocatòria de licitació consisteix en un seguit de contractes múltiples de serveis de consultoria intramurs i de proximitat per temps i mitjans estipulats per a les aplicacions i sistemes informàtics de la Unió Europea en els àmbits de duanes i impostos sobre béns.
El present procediment de contractació cobreix la prestació de serveis de consultoria intramurs d'acord amb el temps i els mitjans i de proximitat per temps i mitjans estipulats en activitats comercials, tècniques i vinculades amb projectes pels projectes i les operacions d'informàtica actuals i futurs en l'àmbit de les activitats de la DG TAXUD.
La present convocatòria té com a objectiu finançar projectes en matèria d'aplicació de la llei encaminats a enfortir la cooperació transfronterera policial que atempti contra la seguretat interna de la UE.
Aquesta convocatòria s'adreça a projectes transnacionals que tenen com a objectiu l'intercanvi de bones pràctiques, la fixació de procediments comuns, la contractació conjunta i el desplegament d'equips necessaris, incloent finançament de reunions operatives, projectes innovadors i tests, inversions en noves tecnologies.
Per satisfer aquesta prioritat, els projectes han de tenir per objecte assegurar salvaguardes efectives i adequades per a la protecció de dades personals.
Les sol·licituds de projectes presentades en el marc de la present convocatòria de propostes hauran de buscar augmentar i millorar l'ús d'instruments de cooperació policial transfronterera, com ara patrulles conjuntes, operacions conjuntes, activitats en curs, vigilància, avaluacions conjuntes d'amenaces, capacitacions conjuntes, incloent l'ús de tecnologies existents o noves, com ara solucions de telecomunicacions mòbils subministrades als usuaris finals.
Els projectes haurien de centrar-se en fer un ús més eficaç dels controls policials proporcionats, inclosos en les zones frontereres, amb l'objectiu d'ajudar a solucionar les amenaces a la seguretat pública o intentar enfortir la cooperació policial transfronterera, com ara patrulles conjuntes en trens transfronterers, anàlisi d'amenaces conjuntes i intercanvi d'informació transfronterer millorat.
ERA-MIN 2 és l'associació pública-pública finançada amb Horizon 2020.
ERA-MIN 2 té com a objectiu implementar una coordinació europea de programes de recerca i innovació sobre matèries primeres per enfortir la indústria, la competitivitat i el canvi cap a una economia circular.
L'objectiu d'aquesta convocatòria és la recerca i la innovació en totes els aspectes del cicle de la vida de les matèries primeres no agrícoles i no energètiques (materials metàl·lics, de construcció i minerals industrials).
1) Subministrament de matèries primeres de l'exploració i mineria
3) Processament, producció i refabricació
4) Reciclatge i reutilització de productes
5) Innovacions no tecnològiques (nous models de negoci, millora dels mètodes o de les dades per a l'avaluació de l'impacte ambiental, acceptació social i confiança pública de les matèries primeres)
Poden participar totes les parts interessades en la cadena de valor de les matèries primeres, incloent-hi el món acadèmic, la indústria, les ONG, les autoritats públiques i la societat civil.
Cada consorci ha d'estar format per un mínim de 3 entitats legals elegibles de 2 països diferents, dels quals com a mínim un ha de ser un país participant a la convocatòria.
El coordinador ha d'estar en un dels països participants a la convocatòria.
El pressupost de les organitzacions participants a Espanya és de 650.000 euros.
Aquesta convocatòria té per objectiu contribuir al potencial de recerca i innovació a tot Europa fomentant la creació de Centres d'Excel·lència, reforçant la transició urbana cap a la sostenibilitat a Europa, aportant recursos humans d'alta qualitat a les institucions per implementar canvis estructurals i promoure més accions de networking per a excel·lència sostinguda.
Aquesta convocatòria està dividida en 4 topics diferents:
Aquesta licitació té com a objectiu l'establiment de contractes de serveis amb operadors econòmics per a prestar principalment serveis de consultoria intramurs (a les instal·lacions de l'Agència Europea Mediambiental -AEMA ) i, de forma limitada, extramurs en suport a la implementació del Servei de Monitorització de la Terra de Copernicus (CLMS) i la coordinació entre serveis de Copernicus.
Se sol·licita als experts en intramurs que cooperin diàriament amb l'equip de l'AEMA Copernicus en diferents àrees i que realitzin principalment les següents tasques: disseny de conceptes de suport a licitacions, suport a la gestió dels contractes de producció i avaluació de la qualitat dels lliurables.
Aquesta licitació està dividida en 4 lots diferents:
CHIST-ERA és un grup d'organitzacions que financen projectes en el camp de les ciències i les tecnologies de la comunicació i de la informàtica (ISCT).
Al seu torn, CHIST_ERA rep el suport del programa Horizon 2020 per mitjà de les Future & Emerging Technologies (FET), a través de l'esquema ERA-Net.
CHIST-ERA és un instrument de finançament híbrid.
Les propostes són enviades per consorcis internacionals amb socis (grups de recerca) de diversos països.
La convocatòria així com l'avaluació i selecció de propostes són internacionals.
A continuació, els organismes de finançament participants proporcionen finançament directament als socis del consorci seleccionats.
En aquesta convocatòria, els temes dels projectes són:
Els projectes han de tenir una durada de 24 o 36 mesos.
Els consorcis sol·licitants han d'estar formats com a mínim per 3 socis de 3 països participants.
Teniu idees noves sobre com la indústria europea pot contribuir a una millor societat i medi ambient?
Esteu interessats en una oportunitat per influir en la política, establir contactes amb altaveus d'alt nivell, donar a conèixer als grups d'interès i conèixer joves innovadors per compartir idees en un entorn interactiu?
La Comissió Europea està acceptant sol·licituds per al seu primer fòrum de joves líders industrials que tindrà lloc a les jornades anuals de 'Unió Europea de la Indústria', del 5 al 6 de febrer de 2019 a Brussel·les.
El Fòrum Young Leaders of Industry pretén atreure joves i talents a les carreres industrials i participar en el debat sobre el futur de la indústria de la UE.
Es seleccionaran fins a 30 participants d'acord amb els criteris següents:
Despeses d'allotjament i viatge cobertes per la Comissió Europea.
La plataforma està finançada pel fons europeu COSME.